Zola Budd hof toe oor Comrades-titel | Maroela Media
Zola Budd. Foto: Facebook
"Comrades en KZNA het nie die regte prosedures gevolg nie, en daarom het ons geen ander keuse as om die hof te nader nie," het Ray de Vries, die bestuurder van Budd se atletiekklub, Hooters, gesê. "Ons gaan sonder twyfel die kwessie tot die einde toe beveg. Ons behou ons reg om regstappe in te stel teen Comrades en KZNA, en individue binne die organisasies."
De Vries het gesê beamptes was verkeerd in hul besluit om Budd (48), wat eerste in haar kategorie en sewende algeheel geëindig het, se wen te weier omdat sy nie haar ouderdomskategorie-merker vertoon het nie.
Budd, wat in die VSA woon, is egter van 'n internasionale nommer verskaf waarop die ouderdomskategorie-merker reeds verskyn het. Volgens De Vries is dit uiteengesit in die Comrades se finale instruksies en is daar tydens 'n vergadering van die tegniese komitee voor die wedloop daarop besluit.
De Vries het gesê die besluit om Budd se wen te weier is tydens 'n afsonderlike vergadering met die komitee ná die wedloop omgekeer. Sello Mokoena, die president van KZNA, het egter dié komitee se besluit omgekeer.
Die besluit om haar wen te weier het tot gevolg gehad dat Budd nie kwalifiseer vir die prysgeld van R12 000 vir die wenner van die veterane-kategorie nie. Sy kwalifiseer egter steeds vir die R25 000 prysgeld vir haar algehele sewende plek.
Budd het kort na die voorval gesê: "Ek het dit gewen. My hele atletiekloopbaan is gekenmerk deur politieke en inmenging van administrateurs wat selektief is en wat nie die reëls konsekwent toepas nie. Dit voel of hulle my spesifiek teiken. Hoekom geld die reël vir my en nie vir die ander nie?"
Comrades-marathon hof KwaZulu-Natal wenner
Hennie Smit ernstig siek in hospitaal
Sakeman eers maande ná moord op vrou vas
REG so Zola, dis nie oor die geld maar oor die feit dat regverdigheid moet seëvier. Hoop hul kry goed slae!